nibzard/narodne-novine-full-text-markdown huggingface dataset:
## Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA - industrija nafte d.d., Zagreb, burzovne oznake INA-R-A

### NN 56/2011 (20.5.2011.), Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA - industrija nafte d.d., Zagreb, burzovne oznake INA-R-A

HRVATSKA AGENCIJA ZA NADZOR FINANCIJSKIH USLUGA

1244

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. Zakona o tržištu kapitala (»Narodne novine« br. 88/08, 146/08, 74/09, dalje: Zakon), kao i članka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva INA-industrija nafte d.d., Zagreb, Avenija V. Holjevca 10, Uprava Hrvatske agencije za nadzor financijskih usluga na izvanrednoj sjednici održanoj 16. svibnja 2011. godine donijela je

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, da bez odgode privremeno obustavi trgovanje dionicama društva INA-industrija nafte d.d., Zagreb, Avenija V. Holjevca 10, burzovne oznake INA-R-A.

II. Mjera iz točke I. izreke ovog Rješenja traje dok Hrvatska agencija za nadzor financijskih usluga ne odluči drugačije, ali ne dulje od kraja trgovinskog dana u petak 20. svibnja 2011.

III. Izreka ovog rješenja objavit će se u »Narodnim novinama«.

Klasa: UP/I-451-04/11-27/7

Urbroj: 326-321-11-02

Zagreb, 16. svibnja 2011.

Član Uprave
Ivan Vrljić, v. r.

Rješenje, NN 56/2011-1244
## Dopune Pravilnika o načinu izbora miritelja i provođenju postupka mirenja u kolektivnim radnim sporovima

### NN 56/2011 (20.5.2011.), Dopune Pravilnika o načinu izbora miritelja i provođenju postupka mirenja u kolektivnim radnim sporovima

GOSPODARSKO-SOCIJALNO VIJEĆE

1247

Na osnovi članka 285. stavak 3. alineja 7. Zakona o radu (»Narodne novine« broj 149/09) Gospodarsko-socijalno vijeće na 166. sjednici održanoj 11. svibnja 2011. godine donosi

DOPUNE

PRAVILNIKA O NAČINU IZBORA MIRITELJA I PROVOĐENJU POSTUPKA MIRENJA U KOLEKTIVNIM RADNIM SPOROVIMA

Članak 1.

U Pravilniku o načinu izbora miritelja i provođenju postupka mirenja u kolektivnim radnim sporovima (»Narodne novine«, broj 122/10) u članku 6. iza stavka 4. dodaje se stavak 5. koji glasi:

»Ako prestanu razlozi zbog kojih je pokrenut postupak mirenja, stranka koja je pokrenula postupak mirenja dužna je odmah po saznanju pisanim putem o tome obavijestiti Gospodarsko-socijalno vijeće«.

Dosadašnji stavak 5. postaje stavak 6.

Članak 2.

»Dopune Pravilnika o načinu izbora miritelja i provođenju postupka mirenja u kolektivnim radnim sporovima stupaju na snagu danom objave u »Narodnim novinama««.

Broj: 64/2011

Zagreb, 11. svibnja 2011.

Predsjednik
Gospodarsko-socijalnog vijeća
Matko Bolanča, v. r.

Izmjene i dopune, NN 56/2011-1247
## Državni zavod za statistiku objavljuje

### NN 56/2011 (20.5.2011.), Državni zavod za statistiku objavljuje

DRŽAVNI ZAVOD ZA STATISTIKU

1252

Državni zavod za statistiku objavljuje

INDEKS

POTROŠAČKIH CIJENA U TRAVNJU 2011.

Indeks potrošačkih cijena u travnju 2011. u odnosu na ožujak 2011. iznosi 100,2.

Klasa: 957-04/11-01/10

Urbroj: 555-09-07-11-2

Zagreb, 16. svibnja 2011.

Ravnatelj
dr. sc. Ivan Kovač, v. r.

Ostalo, NN 56/2011-1252
## Zakon o dopuni Kaznenog zakona

### NN 57/2011 (25.5.2011.), Zakon o dopuni Kaznenog zakona

HRVATSKI SABOR

1259

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI KAZNENOG ZAKONA

Proglašavam Zakon o dopuni Kaznenog zakona, koji je Hrvatski sabor donio na sjednici 13. svibnja 2011. godine.

Klasa: 011-01/11-01/103

Urbroj: 71-05-03/3-11-2

Zagreb, 17. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O DOPUNI KAZNENOG ZAKONA

Članak 1.

U Kaznenom zakonu (»Narodne novine« br. 110/97., 27/98. –
ispravak, 50/00. – Odluka Ustavnog suda Republike Hrvatske, 129/00., 51/01., 11/03., 190/03. – Odluka Ustavnog suda Republike Hrvatske, 105/04., 84/05. – ispravak, 71/06., 110/07. i 152/08.) u članku 18. stavku 2. iza riječi: »prema« dodaju se riječi: »Ustavu ili«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 740-02/11-01/03

Zagreb, 13. svibnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 57/2011-1259
## Odluka o izmjeni Odluke o raspisivanju izbora za predstavnike nacionalnih manjina u jedinicama lokalne i područne (regionalne) samouprave

### NN 58/2011 (27.5.2011.), Odluka o izmjeni Odluke o raspisivanju izbora za predstavnike nacionalnih manjina u jedinicama lokalne i područne (regionalne) samouprave

VLADA REPUBLIKE HRVATSKE

1265

Na temelju članka 59.c Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 26. svibnja 2011. godine donijela

ODLUKU

O IZMJENI ODLUKE O RASPISIVANJU IZBORA ZA PREDSTAVNIKE NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

U Odluci o raspisivanju izbora za predstavnike nacionalnih manjina u jedinicama lokalne i područne (regionalne) samouprave (»Narodne novine«, broj 56/2011), u točki I., pod rednim brojem 10. U Virovitičko-podravskoj županiji, u podtočki 10.1. U općinama:, riječi: »Općina Čačinci – za srpsku nacionalnu manjinu«, »Općina Čađavica – za srpsku nacionalnu manjinu«, »Općina Sopje – za srpsku nacionalnu manjinu«, »Općina Zdenci – za srpsku nacionalnu manjinu« brišu se.

Pod rednim brojem 14. U Osječko-baranjskoj županiji, u podtočki 14.2. U općinama:, riječi: »Općina Bilje – za srpsku nacionalnu manjinu« brišu se.

II.

Ova Odluka stupa na snagu danom objave u »Narodnim novinama«.

Klasa: 013-03/11-02/02

Urbroj: 5030109-11-3

Zagreb, 26. svibnja 2011.

Predsjednica
Jadranka Kosor, dipl. iur., v. r.

Odluka, NN 58/2011-1265
## Odluka o izmjeni Odluke o raspisivanju izbora za članove vijeća nacionalnih manjina u jedinicama lokalne i područne (regionalne) samouprave

### NN 58/2011 (27.5.2011.), Odluka o izmjeni Odluke o raspisivanju izbora za članove vijeća nacionalnih manjina u jedinicama lokalne i područne (regionalne) samouprave

VLADA REPUBLIKE HRVATSKE

1266

Na temelju članka 59.b Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 26. svibnja 2011. godine donijela

ODLUKU

O IZMJENI ODLUKE O RASPISIVANJU IZBORA ZA ČLANOVE VIJEĆA NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

U Odluci o raspisivanju izbora za članove vijeća nacionalnih manjina u jedinicama lokalne i područne (regionalne) samouprave (»Narodne novine«, broj 56/2011), u točki I., pod rednim brojem 13. U Osječko-baranjskoj županiji, u podtočki 13.2. U općinama:, riječi: »Općina Vladislavci – za srpsku nacionalnu manjinu – 10 članova« brišu se.

II.

Ova Odluka stupa na snagu danom objave u »Narodnim novinama«.

Klasa: 013-03/11-02/01

Urbroj: 5030109-11-3

Zagreb, 26. svibnja 2011.

Predsjednica
Jadranka Kosor, dipl. iur., v. r.

Odluka, NN 58/2011-1266
## Pravilnik o izmjenama i dopunama Pravilnika o troškovima za usluge i postupke koje provodi Zavod za sjemenarstvo i rasadničarstvo

### NN 58/2011 (27.5.2011.), Pravilnik o izmjenama i dopunama Pravilnika o troškovima za usluge i postupke koje provodi Zavod za sjemenarstvo i rasadničarstvo

MINISTARSTVO POLJOPRIVREDE, RIBARSTVA I RURALNOG RAZVOJA

1270

Na temelju članka 74. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08) i članka 15. Zakona o zaštiti biljnih sorti (»Narodne novine« broj 131/97, 62/00, 67/08) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O TROŠKOVIMA ZA USLUGE I POSTUPKE KOJE PROVODI ZAVOD ZA SJEMENARSTVO I RASADNIČARSTVO

Članak 1.

U Pravilniku o troškovima za usluge i postupke koje provodi Zavod za sjemenarstvo i rasadničarstvo (»Narodne novine« broj 17/09, 50/10) u članku 9. iza stavka 4. dodaje se stavak 5. koji glasi:

5. Uzorkovanje tla za analize na nematode

|  |  |  |
| --- | --- | --- |
| Vrsta troškova | | Bodova |
| 1. | Uzorkovanje po satu | 150 |
| 2. | Putni troškovi po km | 1/4 cijene benzina |
| 3. | Dnevnice po danu | važeće |

Članak 2.

U članku 14. stavku 1. iza točke 5. dodaje se točka 5.a koja glasi:

5.a Ispitivanje sadržaja GMO-a

|  |  |  |
| --- | --- | --- |
| Analiza | | Bodova/analiza |
| 1. | Ekstrakcija DNA | 170 |
| 2. | Utvrđivanje prisutnosti karakterističnih slijedova za GMO kvalitativnom PCR metodom:  Provjera do 4 slijeda  Za svaki sljedeći slijed | 560  160 |
| 3. | Kvantitativna analiza RealTime PCR metodom | 820 |

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-01/71
Urbroj: 525-02-1-0823/11-1
Zagreb, 19. travnja 2011.

Potpredsjednik
Vlade Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 58/2011-1270
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 58/2011 (27.5.2011.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

1272

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11 i 42/11) brišu se brojevi i riječi:

»228. Poliklinika za internu medicinu, neurologiju, psihijatriju, ginekologiju, ortopediju, medicinu rada i oftalmologiju Dr. Petrović, Vrgorac, Tina Ujevića 15«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-05-1-1/3-11-56

Zagreb, 10. svibnja 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 58/2011-1272
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 58/2011 (27.5.2011.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

1273

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

u Rješenju o izmjeni i dopuni Rješenja određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11, 34/11 i 44/11.)

u točki I. pod rednim brojem 73. brišu se brojevi i riječi:

»73. Poliklinika za internu medicinu, neurologiju, psihijatriju, ginekologiju, ortopediju, medicinu rada i oftalmologiju Dr. Petrović, Vrgorac, Tina Ujevića 15«.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-11-72

Zagreb, 10. svibnja 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

Rješenje, NN 58/2011-1273
## Pravilnik o izmjenama i dopunama Pravilnika o uvjetima i načinu upisa u Upisnik dobavljača šumskog reprodukcijskog materijala

### NN 58/2011 (27.5.2011.), Pravilnik o izmjenama i dopunama Pravilnika o uvjetima i načinu upisa u Upisnik dobavljača šumskog reprodukcijskog materijala

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

1275

Na temelju članka 22. stavka 4. Zakona o šumskom reprodukcijskom materijalu (»Narodne novine« broj 75/09), ministar regionalnog razvoja, šumarstva i vodnoga gospodarstva donosi

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU UPISA U UPISNIK DOBAVLJAČA ŠUMSKOG REPRODUKCIJSKOG MATERIJALA

Članak 1.

U Pravilniku o uvjetima i načinu upisa u Upisnik dobavljača šumskog reprodukcijskog materijala (»Narodne novine«, broj 4/11) u članku 3. stavci 2., 4. i 5. brišu se.

Iza stavka 1. dodaje se novi stavak 2. koji glasi:

»Prilikom upisa u Upisnik uz zahtjev iz stavka 1. ovog članka pravna osoba kao podnositelj zahtjeva u obvezi je imati upisan predmet poslovanja – djelatnost »Proizvodnja, stavljanje na tržište ili uvoz šumskog reprodukcijskog materijala«.

U stavku 3. iza riječi: »proizvodnja« stavlja se zarez i dodaju se riječi: »stavljanje na tržište ili uvoz«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-01/13

Urbroj: 538-07-2/0156-11-2

Zagreb, 16. svibnja 2011.

Potpredsjednik Vlade
Republike Hrvatske i ministar regionalnog razvoja, šumarstva i vodnoga gospodarstva
mr. sc. Božidar Pankretić, v. r.

Pravilnik, NN 58/2011-1275
## Naredba o izmjeni Naredbe o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznake za označivanje mjerila, oznaka koje rabe ovlašteni servisi te ovjernih isprava

### NN 58/2011 (27.5.2011.), Naredba o izmjeni Naredbe o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznake za označivanje mjerila, oznaka koje rabe ovlašteni servisi te ovjernih isprava

DRŽAVNI ZAVOD ZA MJERITELJSTVO

1278

Na temelju članka 21. stavka 6. i članka 28. stavka 3. Zakona o mjeriteljstvu (»Narodne novine« broj 163/03, 164/04 i 111/07), ravnatelj Državnog zavoda za mjeriteljstvo donosi

NAREDBU

O IZMJENI NAREDBE O VRSTI, OBLIKU I NAČINU POSTAVLJANJA DRŽAVNIH OVJERNIH OZNAKA KOJE SE RABE KOD OVJERAVANJA ZAKONITIH MJERILA, OZNAKA ZA OZNAČIVANJE MJERILA, OZNAKA KOJE RABE OVLAŠTENI SERVISI TE OVJERNIH ISPRAVA

I.

U Naredbi o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznaka za označivanje mjerila, oznaka koje rabe ovlašteni servisi te ovjernih isprava (»Narodne novine« br. 113/09 i 134/09), u točki II, podtočka 5a), stavak 2. mijenja se i glasi:

»Ovjerni dio oznake je bijele boje, pravokutnog oblika, dimenzija 32 mmx64 mm. Na gornjem dijelu ovjernog dijela je crtež pištolja za istakanje tekućega goriva. Na srednjem je dijelu pravokutnik dimenzija 28 mmx8 mm u kojem je napisana oznaka grupe tekućeg goriva. Na donjem je dijelu pravokutnik dimenzija 28 mmx15mm na koji se lijepi godišnja ovjerna oznaka.«

II.

Ova Naredba stupa na snagu osmog dana od dana objave u »Narodnim novinama«.

Klasa: 011-02/11-03/04

Urbroj: 558-01/1-11-1

Zagreb, 23. svibnja 2011.

Ravnatelj
dr. sc. Krešimir Buntak, v. r.

Naredba, NN 58/2011-1278
## Obvezatne upute broj VM V o načinu uređenja biračkog mjesta

### NN 58/2011 (27.5.2011.), Obvezatne upute broj VM V o načinu uređenja biračkog mjesta

DRŽAVNO IZBORNO POVJERENSTVO REPUBLIKE HRVATSKE

1280

Na temelju članka 30. i 65. Zakona o izboru članova predstavničkih tijela jedinica lokalne i područne (regionalne) samouprave, (»Narodne novine«, broj 44/05 – pročišćeni tekst i 109/07 – dalje: Zakon) Državno izborno povjerenstvo Republike Hrvatske donosi

OBVEZATNE UPUTE BROJ VM V

O NAČINU UREĐENJA BIRAČKOG MJESTA

1. U prostorijama u kojima će se glasovati (biračko mjesto) mogu se isticati samo državni simboli u skladu s Ustavom Republike Hrvatske i Zakonom o grbu, zastavi i himni Republike Hrvatske te zastavi i lenti Predsjednika Republike Hrvatske (»Narodne novine«, broj 55/90) kao što su grb i zastava Republike Hrvatske. Mogu se isticati i obilježja županija, gradova odnosno općina u skladu s njihovim statutom te znamenje i simboli nacionalnih manjina u skladu s Ustavnim zakonom o pravima nacionalnih manjina.

2. Prostorije u kojima će se glasovati (biračko mjesto) moraju se urediti i opremiti na način da se osigura tajnost glasovanja, tako da nitko u prostoriji u kojoj se glasuje ne može vidjeti kako je birač popunio glasački listić.

3. Birački odbor je dužan na biračkom mjestu prije otvaranja birališta vidljivo istaknuti sve kandidacijske liste s pregledno navedenim imenima svih kandidata za koje se glasuje u toj izbornoj jedinici.

4. Birački odbor dužan je na prednju stranu svake glasačke kutije istaknuti glasački listić kakav se ubacuje u tu glasačku kutiju.

Klasa: 013-07/11-02/05

Urbroj: 507-11-01

Zagreb, 26. svibnja 2011.

Predsjednik
Branko Hrvatin, dipl. iur., v. r.

Uputa, NN 58/2011-1280
## Obvezatne upute broj VM VI o načinu glasovanja nepismenih osoba, osoba s tjelesnom manom te osoba koje nisu u mogućnosti pristupiti na biračko mjesto

### NN 58/2011 (27.5.2011.), Obvezatne upute broj VM VI o načinu glasovanja nepismenih osoba, osoba s tjelesnom manom te osoba koje nisu u mogućnosti pristupiti na biračko mjesto

DRŽAVNO IZBORNO POVJERENSTVO REPUBLIKE HRVATSKE

1281

Na temelju članka 30. i 65. Zakona o izboru članova predstavničkih tijela jedinica lokalne i područne (regionalne) samouprave, (»Narodne novine«, broj 44/05 – pročišćeni tekst i 109/07 – dalje: Zakon) Državno izborno povjerenstvo Republike Hrvatske donosi

OBVEZATNE UPUTE BROJ VM VI

O NAČINU GLASOVANJA NEPISMENIH OSOBA, OSOBA S TJELESNOM MANOM TE OSOBA KOJE NISU U MOGUĆNOSTI PRISTUPITI NA BIRAČKO MJESTO

1. Glasovanje se obavlja osobno na biračkom mjestu, glasačkim listićem.

Izuzetno, birač koji zbog kakve tjelesne mane (slijepa osoba, osoba bez ruku i sl.) ili zbog toga što nije pismen ne može osobno i samostalno glasovati, može doći na biračko mjesto s drugom osobom koja je pismena i koja će po njegovoj ovlasti i uputi zaokružiti redni broj ispred imena kandidata za kojeg takav birač glasuje.

2. Kad birač zbog teže bolesti, tjelesnog oštećenja ili nemoći ne može pristupiti na biračko mjesto (bolestan kod kuće, jer je invalidna ili nepokretna osoba i sl.), a izrazi želju glasovati, obavijestit će o tome nadležno izborno povjerenstvo odnosno birački odbor koji će mu omogućiti glasovanje.

U tu svrhu predsjednik biračkog odbora određuje najmanje dva člana biračkog odbora ili zamjenika člana biračkog odbora koji će posjetiti birača u mjestu gdje se nalazi i omogućiti mu glasovanje, vodeći pri tome računa o tajnosti glasovanja. Birač će sam svoj glasački listić presaviti i staviti u zasebnu omotnicu (kuvertu) i zatvoriti je u prisutnosti članova biračkog odbora.

Na omotnici (kuverti) upisat će se oznaka da se glasovalo za kandidate za izbor članova vijeća ili predstavnika određene nacionalne manjine u jedinici lokalne i područne (regionalne) samouprave koju treba označiti navođenjem imena općine ili grada odnosno županije.

Članovi biračkog odbora će po dolasku na biračko mjesto otvoriti omotnicu (kuvertu) i presavijeni glasački listić ubaciti u odgovarajuću glasačku kutiju.

3. Glasovanje u skladu s točkom 2. ovih Obveznih uputa obavit će se samo u slučaju ako je birač dostupan biračkom odboru i kada je pravovremeno obavijestio birački odbor da želi glasovati.

4. Glasovanje birača iz točke 1. i 2. ovih Obveznih uputa poimenično će se navesti u zapisniku o radu biračkog odbora.

Klasa: 013-07/11-02/06

Urbroj 507-11-01

Zagreb, 26. svibnja 2011.

Predsjednik
Branko Hrvatin, dipl. iur., v. r.

Uputa, NN 58/2011-1281
## Obvezatne upute broj VM VII obrasci za postupak izbora

### NN 58/2011 (27.5.2011.), Obvezatne upute broj VM VII obrasci za postupak izbora

DRŽAVNO IZBORNO POVJERENSTVO REPUBLIKE HRVATSKE

1282

Na temelju članka 30. i članka 65. Zakona o izboru članova predstavničkih tijela jedinica lokalne i područne (regionalne) samouprave (»Narodne novine« broj 44/05, – pročišćeni tekst i 109/07) Državno izborno povjerenstvo Republike Hrvatske donosi

OBVEZATNE UPUTE BROJ VM VII

OBRASCI ZA POSTUPAK IZBORA

1. Pripreme i provođenje izbora za članove vijeća i predstavnike nacionalnih manjina u jedinicama lokalne i područne (regionalne) samouprave obavljati će se isključivo na obrascima propisanim ovim Obvezatnim uputama. Obrasci su namijenjeni za izbore članova vijeća i predstavnika nacionalnih manjina u općinama, gradovima i županijama odnosno Gradu Zagrebu.

2. Obrasci iz točke 1. ovih Obvezatnih uputa nose oznake OVM.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske odredit će sadržaj i oblik obrasca u skladu s odredbama zakona, kada je to neophodno za provođenje odgovarajuće izborne radnje.

4. Obrasci za pripremu i provođenje izbora su:

– OVM-8 – Rješenje o određivanju biračkog mjesta

– OVM-9 – Rješenje o imenovanju biračkog odbora

– OVM-10 – Glasački listić za izbor članica/članova vijeća nacionalne manjine u Općini

– OVM-11 – Glasački listić za izbor predstavnice/predstavnika nacionalne manjine u Općini

– OVM- 12 – Glasački listić za izbor članica/članova vijeća nacionalne manjine u Gradu

– OVM- 13 – Glasački listić za izbor predstavnice/predstavnika nacionalne manjine u Gradu

– OVM-14 – Glasački listić za izbor članice/članova vijeća nacionalne manjine u županiji

– OVM-15 – Glasački listić za izbor predstavnice/predstavnika nacionalne manjine u županiji

– OVM-16 – Zapisnik o radu biračkog odbora za izbor članica/članova vijeća nacionalne manjine

– OVM-17 – Zapisnik o radu biračkog odbora za izbor predstavnice/predstavnika nacionalne manjine

– OVM-18 – Zapisnik o radu izbornog povjerenstva za izbor članica/članova vijeća nacionalne manjine

– OVM-19 – Zapisnik o radu izbornog povjerenstva za izbor predstavnice/predstavnika nacionalne manjine

– OVM-20 – Zapisnik o radu županijskog izbornog povjerenstva za izbor članica/članova vijeća nacionalne manjine

– OVM-21 – Zapisnik o radu županijskog izbornog povjerenstva za izbor predstavnice/predstavnika nacionalne manjine

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove obvezatne upute stupaju na snagu danom objave u »Narodnim novinama«.

Klasa: 013-07/11-02/07

Urbroj: 507-11-01

Zagreb, 26. svibnja 2011.

Predsjednik
Branko Hrvatin, dipl. iur., v. r.

**[OBRASCI](dodatni/415213.pdf)**

Uputa, NN 58/2011-1282
## Rješenje kojim se obustavlja postupak pokrenut povodom zahtjeva društva INA d.d. Zagreb, za odobrenje prospekta izdanja obveznica javnom ponudom

### NN 58/2011 (27.5.2011.), Rješenje kojim se obustavlja postupak pokrenut povodom zahtjeva društva INA d.d. Zagreb, za odobrenje prospekta izdanja obveznica javnom ponudom

HRVATSKA AGENCIJA ZA NADZOR FINANCIJSKIH USLUGA

1283

Na temelju odredbe članka 8. stavak 1. i članka 19. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 46. stavak 2. Zakona o općem upravnom postupku (»Narodne novine« broj 47/09), Uprava Hrvatske agencije za nadzor financijskih usluga u postupku povodom zahtjeva društva INA d.d. Zagreb, Avenija Većeslava Holjevca 10, za odobrenje prospekta izdanja obveznica javnom ponudom, na sjednici održanoj 12. svibnja 2011. godine, donijela je

RJEŠENJE

1. Obustavlja se postupak pokrenut povodom zahtjeva društva INA d.d. Zagreb, Avenija Većeslava Holjevca 10, za odobrenje prospekta izdanja obveznica javnom ponudom.

2. Ovo rješenje objavit će se u »Narodnim novinama«.

Obrazloženje

Društvo INA d.d. Zagreb, Avenija Većeslava Holjevca 10, (u daljnjem tekstu: Društvo), podnijelo je Hrvatskoj agenciji za nadzor financijskih usluga (u daljnjem tekstu: Agencija), 15. travnja 2011. godine, Zahtjev za odobrenje Prospekta izdanja obveznica javnom ponudom (u daljnjem tekstu: Zahtjev) i priloge uz Zahtjev, na temelju odredaba Zakona o tržištu kapitala (u daljnjem tekstu: Zakon) i Pravilnika o obliku, vrsti i broju primjeraka obveznih priloga uz zahtjev za odobrenje prospekta, kao i o obveznom sadržaju tog zahtjeva (»Narodne novine« br. 5/09, u daljnjem tekstu: Pravilnik), a 22. travnja 2011. godine, dopunu dokumentacije uz podneseni Zahtjev.

Podneskom, koji je u Agenciji zaprimljen 6. svibnja 2011. godine, Društvo je povuklo podneseni Zahtjev.

S obzirom na to da Društvo do dana donošenja ovog rješenja nije opozvalo svoj odustanak, to je sukladno odredbi članka 46. stavak 2. Zakona o općem upravnom postupku, riješeno kao u točki 1. izreke ovog rješenja.

Na temelju odredbe članka 8. stavak 3. Zakona o Hrvatskoj agenciji za nadzor financijskih usluga, riješeno je kao u točki 2. izreke ovog rješenja.

UPUTA O PRAVNOM LIJEKU

Protiv ovog rješenja ne može se izjaviti žalba, ali se isti može pobijati u upravnom sporu, podnošenjem tužbe Upravnom sudu Republike Hrvatske u roku od 30 dana od dana primitka rješenja.

Klasa: UP/I-451-04/11-11/2

Urbroj: 326-111-11-4

Zagreb, 12. svibnja 2011.

Član Uprave
Ivan Vrljić, v. r.

Ostalo, NN 58/2011-1283
## Rješenje kojim se Miroslavu Tomiću izdaje suglasnost za stjecanje udjela u investicijskom društvu Trcin vrijednosnice d.o.o., Zagreb

### NN 58/2011 (27.5.2011.), Rješenje kojim se Miroslavu Tomiću izdaje suglasnost za stjecanje udjela u investicijskom društvu Trcin vrijednosnice d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1285

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 50. stavak 2. Zakona o tržištu kapitala (»Narodne novine« br. 88/08, 146/08 – ispravak, 74/09), Uprava Hrvatske agencije za nadzor financijskih usluga, odlučujući o zahtjevu Miroslava Tomića iz Zagreba, Dobriše Cesarića 19, za izdavanje suglasnosti za stjecanje kvalificiranog udjela u investicijskom društvu Trcin vrijednosnice d.o.o., Zagreb, Gajeva 23, na sjednici održanoj 12. svibnja 2011. donijela je

RJEŠENJE

1. Miroslavu Tomiću iz Zagreba, Dobriše Cesarića 19, izdaje se suglasnost za stjecanje udjela u investicijskom društvu Trcin vrijednosnice d.o.o., Zagreb, Gajeva 23, kojim se prelazi 50% udjela u kapitalu investicijskog društva Trcin vrijednosnice d.o.o., Zagreb, Gajeva 23.

2. Izreka ovog rješenja objavit će se u »Narodnim novinama«.

Klasa: UP/I-451-04/11-02/6

Urbroj: 326-111-11-6

Zagreb, 12. svibnja 2011.

Član Uprave
Ivan Vrljić, v. r.

Rješenje, NN 58/2011-1285
## Rješenje kojim se utvrđuje da je društvu Akos d.o.o. za zastupanje u osiguranju - u likvidaciji, Jastrebarsko, prestala važiti dozvola za obavljanje poslova zastupanja u osiguranju

### NN 58/2011 (27.5.2011.), Rješenje kojim se utvrđuje da je društvu Akos d.o.o. za zastupanje u osiguranju - u likvidaciji, Jastrebarsko, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1287

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, u postupku nadzora nad društvom Akos d.o.o. za zastupanje u osiguranju – u likvidaciji, Jastrebarsko, Trešnjevka 2, na sjednici održanoj 12. svibnja 2011. donijela je

RJEŠENJE

I. Utvrđuje se da je 3. kolovoza 2010. godine društvu Akos d.o.o. za zastupanje u osiguranju – u likvidaciji, Jastrebarsko, Trešnjevka 2, prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-06/06-04/12, urbroj: 326-112-06-5 dana 1. veljače 2007. godine.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/45

Urbroj: 326-112-11-1

Zagreb, 12. svibnja 2011.

Član Uprave
Ivan Vrljić, v. r.

Ostalo, NN 58/2011-1287
## Rješenje kojim se odobravaju izmjene Statuta i Informativnog prospekta Raiffeisen dobrovoljnog mirovinskog fonda, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o. iz Zagreba

### NN 58/2011 (27.5.2011.), Rješenje kojim se odobravaju izmjene Statuta i Informativnog prospekta Raiffeisen dobrovoljnog mirovinskog fonda, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

1301

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 39. stavka 2. i članka 107. stavka 3. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10), povodom zahtjeva Raiffeisen mirovinskog društva za upravljanje dobrovoljnim mirovinskim fondovima d.o.o. iz Zagreba, Magazinska 69, za odobrenje izmjena Statuta i Informativnog prospekta Raiffeisen dobrovoljnog mirovinskog fonda, Hrvatska agencija za nadzor financijskih usluga 12. svibnja 2011. godine donosi:

RJEŠENJE

1. Odobravaju se izmjene Statuta Raiffeisen dobrovoljnog mirovinskog fonda, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o. iz Zagreba, Magazinska 69.

2. Odobravaju se izmjene Informativnog prospekta Raiffeisen dobrovoljnog mirovinskog fonda, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o. iz Zagreba, Magazinska 69.

3. Izreka ovog rješenja objavit će se u »Narodnim novinama«.

Klasa: UP/I-140-01/10-33/04

Urbroj: 326-113-11-6

Zagreb, 12. svibnja 2011.

Član Uprave
Ivan Vrljić, v. r.

Rješenje, NN 58/2011-1301
## Rješenje kojim se izdaje odobrenje Lidiji Vesenjak, za obavljanje funkcije člana uprave FIMA Global Invest društva s ograničenom odgovornošću za upravljanje investicijskim fondovima iz Varaždina

### NN 58/2011 (27.5.2011.), Rješenje kojim se izdaje odobrenje Lidiji Vesenjak, za obavljanje funkcije člana uprave FIMA Global Invest društva s ograničenom odgovornošću za upravljanje investicijskim fondovima iz Varaždina

HRVATSKA AGENCIJA ZA NADZOR FINANCIJSKIH USLUGA

1302

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2. stavak 1. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06, 130/08 i 115/10), odlučujući o zahtjevu FIMA Global Invest društva s ograničenom odgovornošću za upravljanje investicijskim fondovima iz Varaždina, Stanka Vraza 25, za izdavanje odobrenja Lidiji Vesenjak iz Varaždina, Zagrebačka 17, za obavljanje funkcije člana Uprave FIMA Global Invest društva s ograničenom odgovornošću za upravljanje investicijskim fondovima iz Varaždina, Stanka Vraza 25, Hrvatska agencija za nadzor financijskih usluga na sjednici održanoj 12. svibnja 2011. godine donosi:

RJEŠENJE

1. Izdaje se odobrenje Lidiju Vesenjak iz Varaždina, Zagrebačka 17, za obavljanje funkcije člana uprave FIMA Global Invest društva s ograničenom odgovornošću za upravljanje investicijskim fondovima iz Varaždina, Stanka Vraza 25.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/5

Urbroj: 326-113-11-10

Zagreb, 12. svibnja 2011.

Član Uprave
Ivan Vrljić, v. r.

Rješenje, NN 58/2011-1302
## Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

### NN 58/2011 (27.5.2011.), Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

1303

Na temelju odredbe članka 20. stavka 1. alineja 3. Zakona o Hrvatskoj agenciji za nadzor financijskih usluga (»Narodne novine«, br. 140/05), Hrvatska agencija za nadzor financijskih usluga donijela je na sjednici Uprave 12. svibnja 2011.

PRAVILNIK

O IZMJENAMA I DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U članku 5. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 141/10) točka 22. mijenja se i glasi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 22. | Izdavanje suglasnosti za ulaganje imovine za pokriće tehničke pričuve i u druge oblike imovine, osim ulaganja dozvoljenih na temelju članka 115. stavaka 1. i 2. ZOS-a – članak 115. stavak 3. ZOS-a | 1.000,00 kn | 30.000,00 kn |

Članak 2.

Ova izmjena Pravilnika objavit će se u »Narodnim novinama« te stupa na snagu osam (8) dana od dana objave.

Klasa: 011-02/10-04/24

Urbroj: 326-01-11-3

Zagrebu, 12. svibnja 2011.

Član Uprave
Ivan Vrljić, v. r.

Pravilnik, NN 58/2011-1303
## Rješenje kojim se društvu Zagrebačka burza d.d., Zagreb, odobravaju Pravila burze

### NN 58/2011 (27.5.2011.), Rješenje kojim se društvu Zagrebačka burza d.d., Zagreb, odobravaju Pravila burze

HRVATSKA AGENCIJA ZA NADZOR FINANCIJSKIH USLUGA

1305

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 294. stavak 4. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, na temelju zahtjeva društva Zagrebačka burza d.d. Zagreb, I. Lučića 2a, u predmetu odobrenja Pravila burze, na sjednici održanoj 19. svibnja 2011. godine, donijela je

RJEŠENJE

1. Društvu Zagrebačka burza d.d. Zagreb, I. Lučića 2a, odobravaju se Pravila burze.

2. Izrjeka ovog rješenja objavit će se u »Narodnim novinama«.

Klasa: UP/I-451-04/11-04/3

Urbroj: 326-111-11-3

Zagreb, 19. svibnja 2011.

Član Uprave
Ivan Vrljić, v. r.

Rješenje, NN 58/2011-1305
## Rješenje kojim se društvu Raiffeisen stambena štedionica d.d., Zagreb, daje suglasnost za obavljanje djelatnosti zastupanja u osiguranju

### NN 58/2011 (27.5.2011.), Rješenje kojim se društvu Raiffeisen stambena štedionica d.d., Zagreb, daje suglasnost za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1306

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Raiffeisen stambena štedionica d.d. Zagreb, Radnička cesta 47, za izdavanje suglasnosti za obavljanje djelatnosti zastupanja u osiguranju, na sjednici održanoj 19. svibnja 2011. donijela je

RJEŠENJE

I. Društvu Raiffeisen stambena štedionica d.d. Zagreb, Radnička cesta 47, daje se suglasnost za obavljanje djelatnosti zastupanja u osiguranju.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/43

Urbroj: 326-112-11-2

Zagreb, 19. svibnja 2011.

Član Uprave
Ivan Vrljić, v. r.

Rješenje, NN 58/2011-1306
## Rješenje kojim se Jasmini Pršić, osnivačici obrta Agencija za zastupanje u osiguranju Pršić agent, Pula, izdaje dozvola za obavljanje poslova zastupanja u osiguranju

### NN 58/2011 (27.5.2011.), Rješenje kojim se Jasmini Pršić, osnivačici obrta Agencija za zastupanje u osiguranju Pršić agent, Pula, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1307

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Jasmini Pršić iz Pule, 43. Istarske divizije 14, osnivačici obrta Agencija za zastupanje u osiguranju Pršić agent, Pula, na sjednici održanoj 19. svibnja 2011. donijela je

RJEŠENJE

I. Jasmini Pršić iz Pule, 43. Istarske divizije 14, osnivačici obrta Agencija za zastupanje u osiguranju Pršić agent, Pula, izdaje se dozvola za obavljanje poslova zastupanja u osiguranju.

II. Jasmina Pršić iz Pule, osnivačici obrta Agencija za zastupanje u osiguranju Pršić agent, Pula, dužna je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/44

Urbroj: 326-112-11-3

Zagreb, 19. svibnja 2011.

Član Uprave
Ivan Vrljić, v. r.

Rješenje, NN 58/2011-1307
## Rješenje kojim se društvu Secia za zastupanje u osiguranju društvo s ograničenom odgovornošću, Sesvete, izdaje dozvola za obavljanje poslova zastupanja u osiguranju

### NN 58/2011 (27.5.2011.), Rješenje kojim se društvu Secia za zastupanje u osiguranju društvo s ograničenom odgovornošću, Sesvete, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1308

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Krešimira Grbavca iz Sesveta, Hercegovačka 4, osnivača društva Secia za zastupanje u osiguranju društvo s ograničenom odgovornošću, »u osnivanju«, Sesvete, za izdavanje dozvole za obavljanje poslova zastupanja u osiguranju, na sjednici održanoj 19. svibnja 2011. donijela je

RJEŠENJE

I. Društvu Secia za zastupanje u osiguranju društvo s ograničenom odgovornošću, Sesvete, izdaje se dozvola za obavljanje poslova zastupanja u osiguranju.

II. Društvo Secia za zastupanje u osiguranju društvo s ograničenom odgovornošću, Sesvete, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

V. Izreka ovog rješenja objavit će se u »Narodnim novinama«.

Klasa: UP/I-453-02/11-37/29

Urbroj: 326-112-10-3

Zagreb, 19. svibnja 2011.

Član Uprave
Ivan Vrljić, v. r.

Rješenje, NN 58/2011-1308
## Rješenje kojim se društvu za upravljanje investicijskim fondovima Icam d.o.o. iz Zagreba odobravaju izmjene i dopune Prospekta Equinox 1 otvorenog investicijskog fonda s privatnom ponudom

### NN 58/2011 (27.5.2011.), Rješenje kojim se društvu za upravljanje investicijskim fondovima Icam d.o.o. iz Zagreba odobravaju izmjene i dopune Prospekta Equinox 1 otvorenog investicijskog fonda s privatnom ponudom

HRVATSKA AGENCIJA ZA NADZOR FINANCIJSKIH USLUGA

1310

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 142. stavak 1. Zakona o investicijskim fondovima (»Narodne novine« broj 150/05), na zahtjev društva za upravljanje investicijskim fondovima ICAM d.o.o. iz Zagreba, Masarykova 1, u predmetu odobrenja izmjena i dopuna Prospekta Equinox 1 otvorenog investicijskog fonda s privatnom ponudom, Hrvatska agencija za nadzor financijskih usluga 19. svibnja 2011. godine donosi

RJEŠENJE

1. Društvu za upravljanje investicijskim fondovima ICAM d.o.o. iz Zagreba, Masarykova 1, odobravaju se izmjene i dopune Prospekta Equinox 1 otvorenog investicijskog fonda s privatnom ponudom.

2. Izreka ovog rješenja objavit će se u »Narodnim novinama«.

Klasa: UP/I-451-04/11-09/1

Urbroj: 326-113-11-6

Zagreb, 19. svibnja 2011.

Član Uprave
Ivan Vrljić, v. r.

Rješenje, NN 58/2011-1310
## Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA-industrija nafte d.d., Zagreb, burzovne oznake INA-R-A

### NN 58/2011 (27.5.2011.), Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA-industrija nafte d.d., Zagreb, burzovne oznake INA-R-A

HRVATSKA AGENCIJA ZA NADZOR FINANCIJSKIH USLUGA

1311

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. Zakona o tržištu kapitala (»Narodne novine« br. 88/08, 146/08, 74/09, dalje: Zakon), kao i članka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva INA-industrija nafte d.d., Zagreb, Avenija V. Holjevca 10, Uprava Hrvatske agencije za nadzor financijskih usluga na izvanrednoj sjednici održanoj 23. svibnja 2011. godine donijela je

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, da bez odgode privremeno obustavi trgovanje dionicama društva INA-industrija nafte d.d., Zagreb, Avenija V. Holjevca 10, burzovne oznake INA-R-A.

II. Mjera iz točke I. izreke ovog Rješenja traje dok Hrvatska agencija za nadzor financijskih usluga ne odluči drugačije, po okončanju postupka izvanrednog neposrednog nadzora nad izdavateljem INA-industrija nafte d.d., Zagreb, Avenija V. Holjevca 10.

III. Izreka ovog rješenja objavit će se u »Narodnim novinama«.

Klasa: UP/I-451-04/11-27/8

Urbroj: 326-321-11-2

Zagreb, 23. svibnja 2011.

Član Uprave
Ivan Vrljić, v. r.

Rješenje, NN 58/2011-1311
## Odluka o izmjenama Odluke o objavljivanju Hrvatskih standarda financijskog izvještavanja

### NN 58/2011 (27.5.2011.), Odluka o izmjenama Odluke o objavljivanju Hrvatskih standarda financijskog izvještavanja

ODBOR ZA STANDARDE FINANCIJSKOG IZVJEŠTAVANJA

1313

Na temelju članka 14. stavka 1. Zakona o računovodstvu (»Narodne novine«, broj 109/07) i članka 16. Pravilnika o načinu rada Odbora za standarde financijskog izvještavanja, Odbor za standarde financijskog izvještavanja donio je na sjednici održanoj 18. travnja 2011. godine

ODLUKU

O IZMJENAMA ODLUKE O OBJAVLJIVANJU HRVATSKIH STANDARDA FINANCIJSKOG IZVJEŠTAVANJA

Članak 1.

(1) U Odluci o objavljivanju Hrvatskih standarda financijskog izvještavanja (»Narodne novine«, broj 30/08 i 4/09), u Hrvatskom standardu financijskog izvještavanja 9 – Financijska imovina, točka 9.4. f) briše se.

(2) Dosadašnja točka 9.4. g) postaje točka 9.4. f).

Članak 2.

Ova Odluka stupa na snagu osmog dana od dana objave u »Narodnim novinama«.

Predsjednik
Odbora za standarde
financijskog izvještavanja
Ivica Smiljan, v. r.

Odluka, NN 58/2011-1313
## Odluka o izmjenama i dopunama Odluke o općinskim porezima Općine Plitvička Jezera

### NN 58/2011 (27.5.2011.), Odluka o izmjenama i dopunama Odluke o općinskim porezima Općine Plitvička Jezera

OPĆINA PLITVIČKA JEZERA

1318

Na temelju članka 3. i 30. Zakona o financiranju jedinica lokalne i područne (regionalne) samouprave (»Narodne novine« 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07 i 73/08), te članka 17. Statuta Općine Plitvička Jezera (»Županijski glasnik Ličko-senjske županije« br. 29/09) Općinsko vijeće Općine Plitvička Jezera na 13. sjednici održanoj 29. prosinca 2010. godine, donijelo je

ODLUKU

O IZMJENAMA I DOPUNAMA ODLUKE O OPĆINSKIM POREZIMA

Članak 1.

U Odluci o općinskim porezima (»Narodne novine« 15/02 i 19/02 – ispravka i »Županijski glasnik Ličko-senjske županije« br. 04/02), članak 42. mijenja se i glasi:

»Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza na kuće za odmor i poreza na javne površine provodi Jedinstveni upravni odjel Općine Plitvička Jezera.

Poslove u svezi utvrđivanjem, evidentiranjem, nadzorom, naplatom i ovrhom radi naplate prireza porezu na dohodak, poreza na potrošnju i poreza na tvrtku ili naziv provodi nadležna Porezna uprava.

Poreznoj upravi za obavljanje poslova iz stavka 2. ovog članka pripada naknada u visini 5% od ukupno naplaćenih prihoda.«

Članak 2.

Ova Odluka stupa na snagu danom objave u »Narodnim novinama«, a objavit će se i u »Županijskom glasniku Ličko-senjske županije«, a primjenjivat će se od 1. siječnja 2011. godine.

Klasa: 410-01/10-01/13

Urbroj: 2125/11-03-10-01

Korenica, 29. prosinca 2010.

OPĆINSKO VIJEĆE OPĆINE PLITVIČKA JEZERA

Predsjednik Vijeća
Stipe Poljak dipl. iur., v. r.

Odluka, NN 58/2011-1318
## Minimalna plaća za razdoblje od 1. lipnja 2011. do 31. svibnja 2012. u Republici Hrvatskoj

### NN 58/2011 (27.5.2011.), Minimalna plaća za razdoblje od 1. lipnja 2011. do 31. svibnja 2012. u Republici Hrvatskoj

DRŽAVNI ZAVOD ZA STATISTIKU

1319

Državni zavod za statistiku objavljuje

MINIMALNU PLAĆU

ZA RAZDOBLJE OD 1. LIPNJA 2011. DO 31. SVIBNJA 2012. U REPUBLICI HRVATSKOJ

Visina minimalne plaće za razdoblje od 1. lipnja 201. do 31. svibnja 2012. u Republici Hrvatskoj iznosi 2 814 kuna.

Klasa: 953-03/01-11/25

Urbroj: 555-08-07-02/11-3

Zagreb, 24. svibnja 2011.

Ravnatelj
dr. sc. Ivan Kovač, v. r.

Ostalo, NN 58/2011-1319
## Ispravak Rješenja o utvrđivanju cijena posebnih troškova nastalih radom Ministarstva unutarnjih poslova

### NN 58/2011 (27.5.2011.), Ispravak Rješenja o utvrđivanju cijena posebnih troškova nastalih radom Ministarstva unutarnjih poslova

MINISTARSTVO UNUTARNJIH POSLOVA

1320

Nakon izvršenog pregleda teksta utvrđena je pogreška u Rješenju o utvrđivanju cijena posebnih troškova nastalih radom Ministarstva unutarnjih poslova, objavljenom u »Narodnim novinama«, broj 55 od 18. svibnja 2011. godine te se daje

ISPRAVAK

RJEŠENJA O UTVRĐIVANJU CIJENA POSEBNIH TROŠKOVA NASTALIH RADOM MINISTARSTVA UNUTARNJIH POSLOVA

U Rješenju o utvrđivanju cijena posebnih troškova nastalih radom Ministarstva unutarnjih poslova (»Narodne novine« br. 55/2011) u članku 16. u tablici, u zadnjem retku umjesto riječi: »Zadnja (korice) 1/2« trebaju stajati riječi: »Dvije strane (duplerica) 2/1«.

Broj: 511-01-152-25475/3-2011

Zagreb, 24. svibnja 2011.

Ministar
Tomislav Karamarko, v. r.

Ostalo, NN 58/2011-1320